**תמלול ישיבת מליאה מן המניין מס' 2-23**

מיום שלישי, ו' ניסן התשפ״ג, 28/03/2023

1. **חברי מועצה:**

|  |  |  |  |  |  |  |  |
| --- | --- | --- | --- | --- | --- | --- | --- |
| **מ** | **שם היישוב** | **שם הנציג** | **נוכחות** | **מ** | **שם היישוב** | **שם הנציג** | **נוכחות** |
| 1 | ראש המועצה | חיים רוקח | **V** | 17 | כפר חרוב | - | - |
| 2 | אבני איתן | עקיבא טורנהיים | **V** | 18 | מבוא חמה | חזי שהרבני | לא נכח/ה |
| 3 | אודם | בועז רפפורט | **V** | 19 | מיצר | מורן קורן | **V** |
| 4 | אורטל | - |  | 20 | מעלה גמלא | גלעד גליקמן | **V** |
| 5 | אלוני הבשן | נעה בן עטר | **V** | 21 | מרום גולן | ארי גולנדסקי | **V** |
| 6 | אליעד | אדם צברלינג | לא נכח/ה | 22 | נאות גולן | דויד וולף | לא נכח/ה |
| 7 | אלרום | דודי מורד | **V** | 23 | נוב | אורי מרגלית | **V** |
| 8 | אניעם | - |  | 24 | נווה אטיב | - | - |
| 9 | אפיק | קובי נחום | **V** | 25 | נטור | רווית אוליאל | **V** |
| 10 | בני יהודה | אריק בן חיים | **V** | 26 | עין זיוון | גדי דגן | לא נכח/ה |
| 11 | גבעת יואב | דרור עמית | **V** | 27 | קדמת צבי | אבנר אלימלך | **V** |
| 12 | גשור | רמי ניסן [ניסקה] | **V** | 28 | קלע אלון | רונן גאון | **V** |
| 13 | חד נס | הרצל פרוחי | לא נכח/ה | 29 | קשת | - | - |
| 14 | חיספין | דוד אנגלמאייר | **V** | 30 | רמות | גל גפני | **V** |
| 15 | יונתן | יוני כהן | **V** | 31 | רמת מגשימים | מרים גולן | **V** |
| 16 | כנף | אריק בן מאיר | לא נכח/ה | 32 | שעל | ברוך כהן | לא נכח/ה |

**מזומנים:**

* גלעד הילמן - מנכ"ל המועצה
* קובי קורין - יועמ"ש
* אלון מררי - רו"ח
* רפי קלמנוביץ' - גזבר המועצה
* אסתי זיסמן - ס. גזבר המועצה
* אפרת גת - עוזרת מנכ"ל

**על סדר היום:**

[**[ 1 ] אישור חח"ד** 3](#_Toc132489599)

[**[ 2 ] תב"רים** 3](#_Toc132489600)

[**[ 3 ] מצגת "הגולן - חלק מישראל"** 4](#_Toc132489601)

**פ ר ו ט ו ק ו ל**

**התקיימה הרמת כוסית לכבוד חג הפסח, ראש המועצה בירך את חברי המועצה ואת תושבי המועצה בחג שמח.**

**גלעד הילמן:** נעבור על הנושאים של מליאת המועצה.

## **[ 1 ] אישור חח"ד**

**אסתי זיסמן [ס. גזבר]:** בעיקרון, חח"ד זו הלוואה לזמן קצר. בעצם, האשראי להלוואה לזמן קצר. יש איזה שהוא נוהל של משרד הפנים. זה הנוסח שצריך לאשר. בעיקרון, כבר אישרנו וביקשו את הנוסח הספציפי הזה. בעצם, אנחנו משאירים את ההכנסות העצמיות, לא מדובר על ארנונה. מדובר על הכנסות, למשל, חינוך ואגרות. בעצם, בטחונות לבנקים. זאת הבקשה, לאשר את הסעיף הזה, כך נוכל לקדם את זה.

**חבר מועצה:** זה חח"ד לשנה?

**אסתי זיסמן [ס. גזבר]:** כל שנה מחדש. זו בקשה שהגיעה עכשיו ממשרד הפנים.

**חיים רוקח [ראש המועצה]:** יש מישהו מתנגד? מישהו נמנע? אושר פה אחד.

**החלטה: מליאת המועצה מאשרת פה אחד את החח"ד, כפי שהוצג על ידי ס. גזבר המועצה.**

## **[ 2 ] תב"רים**

|  |  |  |  |  |  |  |  |
| --- | --- | --- | --- | --- | --- | --- | --- |
| **מס"ד** | **מס' תב"ר** | **שם התב"ר** |  **תקציב מאושר עד היום**  |  **תקציב נוסף /חדש שיאושר במליאה הנוכחית**  | **סטטוס** | **מימון** | **משתתפים** |
| 1 | 1736 | שילוט תיירותי גינון ותאורה קדמת צבי |  חדש  |  ₪ 280,000  |  חדש  | מ. החקלאות 250,000 |   |
|   |   | השתת' בעלים 30,000 |   |
| 2 | 1737 | מרכיבי בטחון נאות גולן |  חדש  |  ₪ 194,543  |   | מ. הביטחון |   |
| 3 | 1738 | שיקום גדר בטחון בני יהודה |  חדש  |  ₪ 40,000  |   | מ. הביטחון |   |
|   | 1727 | תכנון ושדרוג אנדרטאות חללי מלחמת יום כיפור |  ₪ 500,000  |  ₪ 20,000,000  |   | 10,000,000 מ. הבטחון |   |
|   |   |   |   |   |   | 10,000,000 קק"ל | הסכום לא סופי  |

**חיים רוקח [ראש המועצה]:** אנחנו מדברים על תקציב נוסף של 280. משרד התיירות 250, והבעלים, זה קדמת צבי-

**גלעד הילמן [מנכ"ל המועצה]:** הם הגישו קול קורא לשילוט ממשרד החקלאות.

**חיים רוקח [ראש המועצה]:** הם קיבלו את זה. אנחנו מאשרים את זה, זה עובר דרכנו. ההשלמה של המאצ'ינג, מהם. מרכיבי ביטחון בנאות גולן בעקבות השכונה החדשה, שיקום גדר ביטחון בבני יהודה, שוב פעם, זה דברים שוטפים, וזה מה שהיה חשוב לנו לאשר עכשיו, כי אנחנו מתחילים להפעיל את זה. 20 מיליון שקל. 10 משרד הביטחון, 10 קק"ל. חתמנו חוזים, ואנחנו רוצים להפעיל את זה. שיקום אנדרטאות ברמת הגולן.

**חבר מועצה:** מי בונה את השכונה החדשה בנאות גולן? תחת מי הפיתוח?

**חיים רוקח [ראש המועצה]:** החברה הכלכלית.

**חבר מועצה:** אז למה הם לנו נושאים במרכיבי הביטחון?

**חיים רוקח [ראש המועצה]:** זה מה שאני מקבל ממשרד הביטחון. ביישוב, שהוא לא יישוב עורפי, אני מקבל מרכיבי ביטחון. גם מקק"ל.

**חבר מועצה:** אז למה זה תב"ר?

**חיים רוקח [ראש המועצה]:** כל כסף שמגיע מהמדינה, הוא תב"ר. האם מישהו מתנגד לרשימת התב"רים, כפי שהוצגה? האם מישהו נמנע? אושר פה אחד.

**החלטה: מליאת המועצה מאשרת פה אחד את התב"רים, על פי הרשימה שהוצגה.**

## **[ 3 ] מצגת "הגולן - חלק מישראל"**

**חיים רוקח [ראש המועצה]:** היה סקר, לא יודע מה שם החברה. מי שעשה את זה הוא החברה להגנת הטבע. היא חוגגת 70, ובמסגרת ה- 70 שלה, היא עושה את חגיגות ה- 70 שלה פה בגולן. היא עשתה סקר "כבר חלק מישראל". 94% רוצים לשמור את רמת הגולן כפי שהיא כיום. מתי יצא לך לטייל בפעם האחרונה בגולן, לצורכי טיול או נופש? 12% השיבו, כי עשו זאת בחודש האחרון, 34 בשנה האחרונה, ועוד 22 בשנתיים האחרונות. כלומר, 68% מהמשיבים בקרו ברמת הגולן לצורכי טיול, לפחות פעם 1 בשנתיים האחרונות. אתם מבינים את המשמעויות? זה מטורף. 68%, 70% מעם ישראל, היו בשנתיים האחרונות ברמת הגולן, לפחות פעם 1. אנחנו צריכים לקחת, כששאלת אותי בתיירות, אנחנו צריכים ליצור מצב שה- 68% האלה, נשארים לישון ומשאירים פה כסף. שיישאר כאן כסף. זה מה שאמרתי מקודם. זאת אומרת, הדבר הכי חשוב לנו, זה החקלאות, זו הפרנסה מס' 1 שלנו. זה גם אופי וזה גם תיירות, דרך אגב. זה קשור אחד לשני. הדבר ה- 2, זה התיירות. תחשבו מה זה, 68%, 70% מעם ישראל, 7 מיליון אנשים טיילו כאן. תרבות הפוד טראקים, הולכת ומתגברת. חבר'ה, זה עובד אש.

**חבר מועצה:** הבנתי שעכשיו התלבשו עליהם, לא ברמה המקומית, ברמה הארצית, מבחינת-

**חיים רוקח [ראש המועצה]:** שום דבר, נתנו להם רישיון עסק.

**גלעד הילמן [מנכ"ל המועצה]:** לא, עשינו פה מסדר לפני חודש.

**חבר מועצה:** כדי לקבל רישיון עסק, הוא צריך לבוא עם הפוד טראק לפה?

**חיים רוקח [ראש המועצה]:** כן. אנחנו מביאים את הפוד טראק לפה. עשינו מסדר, זה היה מחזה מטורף. ההסדרה שאנחנו הולכים לעשות במצפים, במצפורים, בכל מיני נקודות, ייתן לנו עוד נקודות לפוד טראק, וייתן לנו עוד נקודות לזה. אני זרקתי רעיון, שאנחנו בוחנים אותו, זה חוק חנייה בכל מקום כי שאנחנו משפצים. זאת אומרת, אני מסדר, לדוגמה, את מצפה אופיר, הרי הבעיה שלי היא לא לסדר, קיבלתי את הכסף בשביל זה, הבעיה שלי לתחזק. נכון? אני עושה שם מגרש חניה? שישימו פנגו.

**רווית אוליאל:** איזה פקח תשים שיעמוד שם?

**חיים רוקח [ראש המועצה]:** אלקטרוני. עם מחסום.

**חבר מועצה:** ומי שמהגולן?

**חיים רוקח [ראש המועצה]:** שישלם 10 אגורות, אנחנו נחזיר לו.

**גלעד הילמן [מנכ"ל המועצה]:** כמו בחופים. בחופים יש ככה. בחופים של הכנרת.

**דדי מורד:** בחופים, העלו עכשיו את המחירים של החניות.

**חיים רוקח [ראש המועצה]:** גם אני אעלה. ניצור מזה הכנסה. זה 1 הרעיונות שאנחנו בודקים. כי חוק עזר עירוני קיים לנו לחנייה. אנחנו רק צריכים להתאים אותו לכל המקומות האלה. בקיצור, יש כאן פוטנציאל מטורף בתחום התיירותי, ואנחנו מנסים. חברים, תודה רבה, שיהיה לנו חג שמח.

**הישיבה ננעלה**

בברכה,

|  |  |
| --- | --- |
| **חיים רוקח, ראש המועצה** | **גלעד הילמן, מנכ"ל** |